CELEX: 62014CN0319
Language: sk
Date: 2014-07-03 00:00:00
Title: Vec C-319/14: Návrh na začatie prejudiciálneho konania, ktorý podal Hoge Raad der Nederlanden (Holandsko) 3. júla 2014 – B&S Global Transit Center BV/Staatssecretaris van Financiën

15.9.2014   
            
            
               SK
            
            
               Úradný vestník Európskej únie
            
            
               C 315/39
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 3. júla 2014 – B&S Global Transit Center BV/Staatssecretaris van Financiën
   (Vec C-319/14)
   2014/C 315/63
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľ kasačného opravného prostriedku: B&S Global Transit Center BV
   
      Odporca v kasačnom konaní: Staatssecretaris van Financiën
   
      Prejudiciálne otázky
   
   
               1.
            
            
               Majú sa články 203 a 204 colného kódexu (1) v spojení s článkom 859 (predovšetkým bodom 6) vykonávacieho nariadenia (2) vykladať tak, že v prípadoch, keď vonkajší tranzitný colný režim nebol ukončený, avšak boli predložené dokumenty preukazujúce, že tovar opustil colné územie Európskej únie, toto neukončenie nespôsobuje vznik colného dlhu pri dovoze pre odňatie tovaru spod colného dohľadu v zmysle článku 203 colného kódexu, ale v podstate vedie k vzniku colného dlhu pri dovoze na základe článku 204 colného kódexu?
            
         
               2.
            
            
               Má sa článok 859 bod 6 vykonávacieho nariadenia vykladať tak, že tento predpis sa týka výlučne nesplnenia (niektorej z) povinností súvisiacich s (spätným) vývozom tovaru, ako je opísaný v článkoch 182 až 183 colného kódexu? Alebo sa má časť vety „bez vykonania potrebných formalít“ vykladať tak, že „potrebnými formalitami“ sú aj formality, ktoré je potrebné uskutočniť pred (spätným) vývozom, aby bolo možné colný režim, do ktorého bol tovar umiestnený, ukončiť?
            
         
               3.
            
            
               V prípade kladnej odpovede na poslednú otázku, má sa článok 859 uvádzacia časť a tretia zarážka vykonávacieho nariadenia vykladať tak, že nesplnenie formalít uvedených v otázke 2 nebráni tomu, aby v prípadoch, ako je tento, keď bolo na základe dokumentov preukázané, že tovar po tranzite v Únii opustil colné územie Európskej únie, bolo možné považovať podmienku, že „všetky formality potrebné na zosúladenie situácie tovaru s právnym predpisom sú následne vykonané“, za splnenú?
            
         
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES, L 253, s. 1; Mim. vyd. 02/006, s. 3).